Referat fra ordinær bestyrelsesmøde Digelag Ørnene (DLØ)

Dato: 25. august 2019 kl. 11

Deltager: Lars Gadegaard, Susanne Højgaard, Knud Erik Frederiksen, Kim Bøgholm, Susan Gadegaard

1. **Orientering om møde med Egensenord Digelag (Susanne & Lars)**

Susanne og Lars har holdt møde med Egense Nord Digelag (END) for at hilse på bestyrelsen. END var positiv stemt over for DLØ og de forslog, at der med jævne mellemrum blev holdt et møde mellem de to bestyrelser. De har givet tilsagn om at DLØ kan trække på deres erfaring vedr. vedligeholdelse af dige samt forstærkning af diget.

1. **Forsikring (Kim)**

Kim får tegnet forsikringen snarest.

1. **Klipning af dige + grøftekant (Knud Erik)**

Det blev besluttet, at diget skal klippes på siderne 2. gang i august/september. GF Ørnene sørger for klipning af grøft ind til digefoden. Knud Erik beder Jens Carl om at fylde jord omkring Brønd 2, som er sunket i forbindelse med tidligere års klipning. Jens Carl skal ligeledes spørges, om muligheden for at regulere digekronen for ujævnheder. Dette arbejde skal først udføres i 2020.

1. **Regnskabskyndig revisor (Knud Erik)**

Der arbejdes fortsat på at finde en revisor.

1. **Oprette bankkonto og indsætte kr. 10.000 (Knud Erik)**

Der arbejdes på sagen.

1. **Underskrivelse af aftale om lån mellem GF og DL Ørnene**

Dokumentet blev underskrevet af begge formænd. Dokumentet opbevares af kasseren.

1. **Opfølgning på materiale fra Aalborg Kommune (Susanne)**

Susanne har modtaget nogle sagsakter fra Aalborg kommune, som bestyrelsen vil vurdere, om det kan bruges i forbindelse med ansøgning om forstærkningen af diget.

Aalborg kommune har bedt om en kontaktperson i forbindelse med beredskabsvarslinger – Susanne bliver kontaktperson, da hun er fastboende.

Lars kontakter kystdirektoratet og anmoder om en kopi af ansøgningen om forstærkningen af ENDs dige.

1. **Referat fra sidste bestyrelsesmøde på hjemmesiden (Kim)**

Kim lægger referatet på hjemmesiden

1. **Aftale hvornår klapbrønde skal besigtiges**

Klapbrønde skal besigtiges i efteråret, når der er tegnet en forsikring.

1. **Eventuelt**

Muldvarpeskud – Kim kontakter den ”Gule Klipper” for bekæmpelse.

Referent: Susan